<p><u>اعلن</u> سعد الدين العثماني، <u>رئيس</u> <i>الحكومة،</i> <u>بللي</u> الوزارات <u>كتوجد</u> مخططات لاستئناف أنشطتها الاقتصادية، <b>كل</b> وحدة <b>حسب</b> المجال ديالها، <u>باش</u> جميع <u>القطاعات</u> التجارية والصناعية <i>ترجع</i> تخدم من جديد، وبشكل <b>تدريجي،</b> فزمن فيروس كورونا المستجد</p>
<h4>العثماني <i>وضح،</i> فلقاء <i>ليه</i> فصفحة حزب <i>العدالة</i> والتنمية <b>ف”فيسبوك”،</b> لبارح الجمعة بالليل، أن <b>هذ</b> القطاعات <b>ممكن</b> تشمل المقاهي والمطاعم، <b>والمعامل</b> <i>اللي</i> كتصنع مواد <u>كيتم</u> تصديرها بحال <u>قطع</u> غيار السيارات، ثم وكالات القطاع <i>السياحي</i> <b>اللي</b> ضروري خاصها تبدى <u>فاللول</u> بإنعاش السياحة الداخلية</h4>
<p>وشاف <u>رئيس</u> الحكومة أنه <u>ماشي</u> <i>فتح</i> الأماكن <u>اللي</u> فيها التجمعات البشرية هو <i>اللي</i> صعيب، “لكن حث <i>هذ</i> <b>القطاعات</b> على <b>الالتزام</b> بمعايير <i>الوقاية</i> <i>الضرورية</i> واستعمال الكمامة <b>والمطهرات،</b> وتدبير <i>التجمعات</i> وتقنينها <b>هو</b> اللي صعيب”، على حد <u>قولو</u></p>
<p>وكشف <b>أن</b> <b>مجموعة</b> من المعامل بدات <b>تحل</b> دابا <u>شوية</u> بشوية، <i>وتأسف</i> <b>لأن</b> <u>مجموعة</u> منها مازالة سادة خوفا من كورونا، <i>واخا</i> <u>وجودها</u> <u>ضروري</u></p>
<p></p>